****

**คำสั่งสภาเทศบาลตำบลร่มเมือง**

**ที่ ๓ / ๒๕๖๔**

**เรื่อง แต่งตั้งคณะกรรมการแปรญัตติร่างข้อบัญญัติ**


**.............................................**

ด้วยสภาเทศบาลตำบลร่มเมือง ได้มีมติในคราวประชุมสภาเทศบาลตำบลร่มเมือง สมัยสามัญ สมัยที่ ๒ ครั้งที่ ๑ ประจำปี พ.ศ. ๒๕๖๔ เมื่อวันศุกร์ที่ ๑๓ สิงหาคม ๒๕๖๔ และรายงานการประชุมแปรญัตติร่างงบประมาณรายจ่ายประจำปี พ.ศ.๒๕๖๕ ครั้งที่ ๑ ประจำปี พ.ศ. ๒๕๖๔ เมื่อวันจันทร์ที่ ๑๖ สิงหาคม ๒๕๖๔ เห็นชอบแต่งตั้งคณะกรรมการแปรญัตติร่างข้อบัญญัติ

เพื่อปฏิบัติตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๕๗ แก้ไขเพิ่มเติมถึง (ฉบับที่ ๒) พ.ศ. ๒๕๕๔ หมวด ๓ ญัตติ ข้อ ๔๙ วรรคหนึ่ง และข้อ ๕๐ วรรคหนึ่ง จึงขอแต่งตั้งคณะกรรมการแปรญัตติร่างข้อบัญญัติ ประกอบด้วย

1. นายสมมารถ แก่นสังข์ ประธานกรรมการ
2. นายปณิธาน นิลแก้ว รองประธานกรรมการ
3. นายวัชระ อิสโร กรรมการ
4. นายทวีป เพ็งสง กรรมการ
5. นายอนัน อนุรักษ์ กรรมการ/เลขานุการฯ

เพื่อทำหน้าที่นัดประชุมแปรญัตติ ตรวจสอบระยะเวลาเสนอคำแปรญัตติต่อคณะกรรมการ แปรญัตติ เมื่อคณะกรมการแปรญัตติได้พิจารณาแล้ว จะต้องเสนอร่างข้อบัญญัตินั้นตามร่างเดิมและตามที่มีการแก้ไขเพิ่มเติม พร้อมทั้งรายงานและบันทึกความเห็นยื่นต่อประธานสภาท้องถิ่น รายงานนั้นอย่างน้อยจะต้องระบุว่าได้มีหรือไม่มีการแก้ไขเพิ่มเติมในตอนหรือข้อใดบ้าง การแปรญัตติและมติของคณะกรรมการแปรญัตติเกี่ยวกับการแปรญัตตินั้นเป็นประการใด ให้คณะกรรมการแปรญัตติไปร่วมประชุมสภาท้องถิ่นด้วย เพื่อแถลงประกอบรายงานหรือชี้แจงข้อสงสัยต่าง ๆ เกี่ยวกับรายงานนั้น เพื่อให้สภาเทศบาลตำบลร่มเมืองดำเนินการประชุมเพื่อพิจารณาร่างเทศบัญญัติงบประมาณรายจ่าย ประจำปีงบประมาณ พ.ศ. ๒๕๖๕ เป็นไปด้วยความเรียบร้อย

ทั้งนี้ ตั้งแต่บัดนี้เป็นต้นไป

สั่ง ณ วันที่ ๑๖ สิงหาคม พ.ศ. ๒๕๖๔

(นายจรินทร์ อินทรสุวรรณ์)

ประธานสภาเทศบาลตำบลร่มเมือง

D อรอุษา /คำสั่งประธานสภา น.๘ ค.25